પાઓલાની યૂટ્યૂબ ચેનલ પર તેમનાં 6,25,000 સબસ્ક્રાઇબર્સ છે

તેમનું સપનું હતું કે તેઓ સોશિયલ મીડિયા પર ટ્રાવેલ અને ફૅશન પર ટિપ્સ આપીને પ્રસિદ્ધિ મેળવવી.

તેમના રસ્તામાં માત્ર એક અડચણ હતી, તેમણે ક્યારેય સેટે લાગોસની બહાર પગ મૂક્યો ન હતો. બ્રાઝીલના અગ્નિખૂણે આવેલા આ શહેરમાં તેઓ મોટાં થયાં અને આજે પણ તેઓ ત્યાં જ રહે છે.

આ શહેરની વસતી આશરે 2,37,000 જેટલી છે.

બીજી સમસ્યા એ હતી કે તેમને એ પણ ખબર ન હતી કે મેકઅપ કેવી રીતે કરવો. તેમ છતાં આજે તેમની યૂટ્યૂબ ચેનલ (Paloma Cipriano)ના 6,25,000 સબસ્ક્રાઇબર્સ છે. કેવી રીતે?

વાત એમ છે કે 25 વર્ષીય પાલોમા યૂટ્યૂબ પર ફરવા કોઈ બીચ વિશે કે લિપસ્ટીકની વાતો કરવાને બદલે હવે લોકોને કડિયાકામ વિશે જાણકારી આપે છે.

આવા વિષય પર વીડિયો બનાનનારાં પાલોમા બ્રાઝીલનાં એકમાત્ર યુવતી છે.

તેમનાં માતા ઇવોને આપેલી સલાહના કારણે તે મૂળ વિચાર કર્યો હતો એનાથી સાવ અલગ આ વિષય તરફ વળ્યાં.

માતા-પુત્રીની જોડી

આ વીડિયોમાં પાલોમા દીવાલને પ્લાસ્ટર કેવી રીતે મારવું તે અંગે સમજાવી રહ્યાં છે.

બીબીસી ન્યૂઝ બ્રાઝીલ સાથે વાત કરતાં પાલોમા જણાવે છે, "તેમણે સૂચન કર્યું કે ફ્લોર ટાઇલ્સ લગાવવા... બીજા 4000 અક્ષરો માટે લેખ ચાલુ રાખો:
નો વીડિયો બનાવીને મૂકવો જોઈએ. પહેલાં તો મને આ વિચાર કંઈ ખાસ લાગ્યો નહોતો, પણ મેં વીડિયો બનાવ્યો અને મૂક્યો."

'દીવાલ પર પ્લાસ્ટર કઈ રીતે કરવું' વિશેનો તેમનો વીડિયો સૈથી લોકપ્રિય છે. આ વીડિયોને આજ સુધીમાં 75 લાખથી વધારે લોકો જોઈ ચૂકયા છે.

બ્રાઝીલમાં સિવિલ કન્સ્ટ્રક્શનના વિષય સાથે જોડાયેલી યૂટ્યૂબની ચેનલ્સ કરતાં પાલોમાની ચેનલ વધારે જોવાય છે.

ઇન્સ્ટાગ્રામ પર પણ તેમનાં 45,000થી વધારે ફૉલોઅર્સ થઈ ગયા છે. 

કેટલાક લોકોને તો વિશ્વાસ થતો નથી કે પાલોમા ખરેખર આ કાર્ય જાતે કરી રહ્યાં છે

પોતાની ચેનલમાં તેઓ ઘરના નાનાં-મોટાં કડિયાકામ કેવી રીતે જાતે કરી લેવા તેના વીડિયો મૂકે છે. 

ટાઇલ્સ લગાવવી, તિરાડ પડી હોય તેને પૂરી દેવી કે પછી દીવાલ કેવી રીતે ચણવી તેના વીડિયો પણ બનાવ્યા છે. 

પાલોમાના વીડિયો એકદમ સરળ અને સીધી સૂચનાઓ આપનારા હોય છે. 

તેઓ કહે છે, "હું લોકોને દેખાડતી હોઉં છું કે હું આ કામ કરી શકું તો તમે પણ કરી શકો."

જરૂરિયાતના કારણે શીખેલો વ્યવસાય

પાલોમા કડિયાકામ જરૂરિયાતને કારણે શીખ્યાં હતાં. 

તેમનાં પરિવાર પાસે પૈસા નહોતા અને બે રૂમના ઘરને મોટું કરવા માટે તેઓ અને તેમનાં માતા ઇવોને જાતે બાંધકામ કરવું પડે તેવી સ્થિતિ ઊભી થઈ હતી. 

તેમનાં માતાનાં મિત્રોએ 25 વર્ષનાં પાલોમાને સમજાવ્યું કે કેવી રીતે બાંધકામ થઈ શકે. પાલોમાને તો આવા કામમાં મજા પડી ગઈ.

આ રીતે કડિયા કામ શીખ્યા પછી તેમણે 2013માં સિવિલ એન્જિનિયરિંગમાં પ્રવેશ પણ લીધો. જોકે, એક સેમેસ્ટર પૂરું થાય તે પહેલાં જ તેમણે ભણવાનું છોડી દીધું, જેથી પોતાની યૂટ્યૂબ ચેનલને ચલાવવા પર ધ્યાન આપી શકાય. 

પાલોમા માને છે કે તેમણે જાતે જ કડિયાકામ અને ઘરની સજાવટ કરીને લગભગ 7,000 ડૉલર બચાવ્યા હશે. 

તેઓ કહે છે, "મેં જે કામ જાતે કર્યાં તે બીજા પાસે કરાવી શકવાની મારી ક્ષમતા નહોતી."

પુરુષનું વર્ચસ્વ ધરાવતા આ ક્ષેત્રમાં પ્રવેશ માટે માતા ઇવોને તેમને પ્રેરણા આપી હતી. ઇન્ટરનેશનલ લેબર ઑર્ગેનાઇઝેશનના આંકડા જણાવે છે કે બ્રાઝીલમાં બાંધકામ ક્ષેત્રમાં માત્ર 3.2% મહિલાઓ જ કામ કરે છે. 

બ્રાઝીલમાં કન્સ્ટ્રક્શન સૅક્ટરમાં નોકરીનો આંકડો (2017)

2,18,000મહિલાઓ

67 લાખકુલ કામદારો

3.2%કુલ કામદારોમાં મહિલાઓની ભાગીદારી

પાલોમા જણાવે છે, "મારી માતા નાનું મોટું બધું જ કામ જાતે કરી નાખે. અમે નાના હતાં ત્યારે તેઓ સવારે પાંચ વાગ્યો ઊઠી જતાં હતાં અને ખેતરમાં નિંદામણના કામે જતાં હતાં, જેથી કમાણી થઈ શકે."...